C 131/2
ET
Euroopa Liidu Teataja
24.3.2022
Euroopa Liidu ja SADC majanduspartnerluslepingu riikide vahelise majanduspartnerluslepingu protokolli nr 1 artikli 4 lõike 14 kohane komisjoni teatis, milles käsitletakse mõiste „päritolustaatusega tooted“ määratlust ja halduskoostöö meetodeid Euroopa Liidu ning AKV majanduspartnerluslepingu riikide ja ELi ülemeremaade ja -territooriumide vaheline kumulatsioon vastavalt ELi ja SADC majanduspartnerluslepingu riikide vahelise partnerluslepingu protokolli nr 1 artikli 4 lõigetele 3 ja 7 (2022/C 131/02) Euroopa Liidu (edaspidi „liit“) ja Lõuna-Aafrika Arenguühenduse (edaspidi „SADC“) majanduspartnerluslepingu riikide vahelise partnerluslepingu (1) (edaspidi „majanduspartnerlusleping“) protokolli nr 1 artikli 4 lõigetega 3 ja 7 on ette nähtud diagonaalne kumulatsioon liidu puhul.
Selline kumulatsioon võimaldab liidu eksportijatel kasutada SADC majanduspartnerluslepingu riikidesse eksporditavates toodetes muudest Aafrika, Kariibi mere ja Vaikse ookeani piirkonna (edaspidi „AKV“) majanduspartnerluslepingu riikidest või ülemeremaadest ja -territooriumidelt (edaspidi „ÜMTd“) pärit või seal töö või töötluse läbinud materjale nii, nagu need materjalid oleksid pärit liidust või töö ja töötlemine oleks tehtud liidus, kui need sisalduvad tootes, mis on valmistatud liidus ja eksporditud SADC majanduspartnerluslepingu riiki majanduspartnerluslepingu alusel, vastavalt muudele artikli 4 lõigetes 4, 5, 8, 16 ja 18 sätestatud tingimustele.
EL kohaldab juba alates 1. oktoobrist 2018 diagonaalset kumulatsiooni suhetes teatavate AKV majanduspartnerluslepingu riikide ning ülemeremaade ja -territooriumidega (vt teatis 2018/C 407/07 (2)).
Lisaks on liit sõlminud Ghanaga halduskoostöökokkuleppe.
Euroopa Komisjon on esitanud SADC majanduspartner­ luslepingu riikidele selle kokkuleppe üksikasjad.
Seega on liit täitnud protokolli nr 1 artikli 4 lõikes 10 osutatud haldusnõuded ja võib seetõttu kohaldada majanduspartnerluslepingu protokolli nr 1 artikli 4 lõigete 3 ja 7 kohast diagonaalset kumulatsiooni Ghana puhul alates 1. aprillist 2022.
Pärast Ühendkuningriigi väljaastumist EList ei ole diagonaalne kumulatsioon suhetes Ühendkuningriigi ÜMTdega alates 31. jaanuarist 2020 enam võimalik.
Eespool toodut silmas pidades võib liidus kohaldada protokolli nr 1 artikli 4 lõigetega 3 ja 7 ette nähtud diagonaalset kumulatsiooni suhetes järgmiste riikide ja territooriumidega: — Kariibi mere piirkond: Antigua ja Barbuda; Bahama Ühendus; Barbados; Belize; Dominica Ühendus; Dominikaani Vabariik; Grenada; Guyana; Jamaica; Saint Kitts ja Nevis; Saint Lucia; Saint Vincent ja Grenadiinid; Suriname Vabariik ning Trinidadi ja Tobago Vabariik; — Kesk-Aafrika piirkond: Kameruni Vabariik; — Ida- ja Lõuna-Aafrika piirkond: Madagaskari Vabariik; Mauritiuse Vabariik; Seišelli Vabariik ja Zimbabwe Vabariik; — Vaikse ookeani piirkond: Paapua Uus-Guinea Iseseisvusriik ja Fidži Vabariik; — Lääne-Aafrika piirkond: Côte d’Ivoire’i Vabariik; Ghana (3) — ÜMTd: Gröönimaa; Uus-Kaledoonia ja sõltkonnad; Prantsuse Polüneesia; Prantsuse Antarktilised ja Lõunaalad; Wallis ja Futuna; Saint-Barthélemy; Saint-Pierre ja Miquelon; Aruba; Bonaire; Curaçao; Saba; Sint Eustasius; Sint-Maarten.
Käesolev teatis avaldatakse kooskõlas ELi-SADCi majanduspartnerluslepingu protokolli nr 1 artikli 4 lõikega 14.
Käesoleva teatisega asendatakse 12. novembri 2018. aasta teatis 2018/C 407/07.
(1) ELT L 250, 16.9.2016, lk 1924.
(2) ELT C 407, 12.11.2018, lk 8.
(3) Alates 1. aprillist 2022